Մկրտիչ Ճիվանյան

Մկրտիչ Հովհաննեսի Ճիվանյան (), նկարիչ։

 Կենսագրություն 
մինի|Մայրամուտ ծովի վրա (1900-ական թթ.)
Մկրտիչ Ճիվանյանը ծնվել է Կոստանդնուպոլիսի արվարձաններից մեկում՝ Պեշիկթաշ հայաշատ գյուղում, արքունական երաժշտի ընտանիքում։ Նախնական կրթությունն ստացել է տեղի դպրոցում՝ նկարչության ուսուցիչ Ա. Սարգսյանի դասարանում, միաժամանակ ծնողների ցանկությամբ այցելել է տարբեր արհեստավորական և առևտրական ընկերություններ։

Մասնագիտացել է Կ. Պոլսի Սուրբ Փրկիչ ազգային վարժարանում, ապա՝ ֆրանսիացի նկարիչ Մասոնի մոտ (1871-1873), կատարելագործվել Իտալիայում (1876-1879)։ 1894-1905 թվականներին ապրել Է Օդեսայում, Սանկտ Պետերբուրգում։

Ստեղծել է Ոսկեղջյուրի և Բոսֆորի ափերը պատկերող ռոմանտիկ, բնապատկերներ («Գարուն», «Ալեհույզ ծովը փոթորկից առաջ» (1894), «Ֆեներիի փարոսը», «Լորդ Բայրոնի երազը», «Առավոտը ծովի վրա»)։ Վարպետորեն է վերարտադրել օդի և լույսի համադրումն ու դրանց ելևէջումների նյութականությունը։ 1860-ական թվականներին Կ. Պոլսում ձևավորել է թատերական ներկայացումներ, մասնակցել ճարտարապետներ Պալյանների կառուցած շենքերից մի քանիսի ներքին հարդարմանը«Ով ով է։ Հայեր» կենսագրական հանրագիտարան, հատոր երկրորդ, Հայկական հանրագիտարան հրատ., Երևան, 2007, էջ 7։։

 Ծանոթագրություններ 

 Արտաքին հղումներ 
 Ճիվանյան Մկրտիչ Հովհաննեսի
 Հայ կերպարվեստում ռոմանտիկական ուղղության սկզբնավորողներից, Մկրտիչ Ճիվանյան

Կատեգորիա:Հայ ծովանկարիչներ
Կատեգորիա:1848 ծնունդներ
Կատեգորիա:1906 մահեր
Կատեգորիա:Հայերն Օսմանյան կայսրությունում
Կատեգորիա:Անձինք:Ստամբուլ
Կատեգորիա:Օսմանյան կայսրության նկարիչներ
Կատեգորիա:Համիդյան ջարդերից փրկվածներ
Կատեգորիա:Անձինք Կոստանդնուպոլսից
Կատեգորիա:Թուրքահայ նկարիչներ